பறந்தது. கொற்கைக்கடல் முத்துவளம் கொழித்தது. பழங்குடிகளாகிய பரதவர் மரக்கல வணிகத்தால் வளம்பெற்று மாடமாளிகையில் வாழ்ந்தார்கள். இது , சென்ற காலத்தின் சிறப்பு. இன்று , மீனக்கொடி எங்கே ? ஆங்கில நாட்டுக் கொடியன்றோ இங்குப் பறக்கின்றது ? பரங்கியர் கப்பலன்றோ எங்கும் பறந்து திரிகின்றது ? கொள்ளை இலாபம் அடைகின்ற வெள்ளையர் கப்பலில் , கூலி வேலை செய்கின்றனர் நம் நாட்டு மக்கள் ! சொந்த நாட்டிலே வந்தவருக்கு அடிமைசெய்து வயிறு வளர்ப்பது ஒரு வாழ்வாகுமா ? வசையொழிய வாழ்வாரே வாழ்வார் என்ற வள்ளுவர் வாய்மொழியை மறக்கலாமா ? வளமார்ந்த